[image: ]
Protokoll – ekstraordinært styremøte Norges Fekteforbund

Tidspunkt: Tirsdag 14.februar 2017
Sted: Mail møte iht til styrets egne instrukser 

Deltakere: President Erik Storelv (ES), styremedlemmer Judith Molka-Danielsen (JMD), Åse Linda Hillestad (ÅLH) og Paal Bergh (PB) og Camilla Draugedalen (CD)
Referent: President Erik Storelv 

Innkalling sendt 13. februar 2017
Habilitet: JDM erklærte seg inhabil i sak 9 ad klage fra Ton Hazes

Vedtakssaker:


Saksnummer: 8/17 –Søknad om å arrangere NM i sabel og florett 

Bakgrunn
Styret har mottatt en søknad fra Kristiansand Fekteklubb om å organisere et NM i sabel og florett i forbindelse med et større arrangement som er lagt til Kristiansand i 2017, Norway Summer Games (NSG) i Kristiansand sommeren 2017. Søknaden kommer helt utenom utlyste prosesser for søknad om NMer for 2017 som ble lagt i 2015. 

Kristiansand Fekteklubb en mulighet for å arrangere et NM i sabel og florett fra 5.august til 13.august, fordelt på to helger.  Det blir mye oppmerksomhet om dette arrangement, og det tas sikte på 10 000 deltagere i et slags gigantisk mulitidrettsarrangement. ifølge Kristiansand Idrettsråd er ambisjonene følgende:  «Idéen er at man i Kristiansand kan etablere et av Norges og Nordens største og mest allsidige idrettsarrangement for aldersgruppen 10/12–18 år».Se under. 

Kristiansand har sendt en søknad som oppfyller de formelle krav for å søke på et NM unntatt på dette med tidsfrister. Det er ingen andre klubber som er interessert i å organisere Nm i sabel og florett. NF har hatt en prosess ifm søknadsprosesser for kårde NM med et annet tidsskjema. Siden det ikke har vært noen interesse for et NM med sabel og florett tidligere finnes det intet tilsvarende tidsfrister for denne grenen. 

NF har vedtatt et reglement for NM og det er forøvrig intet her som skulle tilsi en avvisning av søknaden på formelle grunner. Videre har Kristiansand Fekteklubb lagt inn en søknad om assistanse fra NF; lån av pister, støtte til dommere og eventuelt dommerutdanning. Styret behandler ikke dette da det er ikke utlyst prosesser for søknad om slike midler. 

Styrets diskusjon
Det påpekes at fristen er kort frem til august for andre klubber å kunne forberede seg på en slik konkurranse, at fristen for å søke NM for 2017 var i 2015, og at det kan stilles spørsmål om kvaliteten av et slikt arrangement da Kristiansand FK ikke har arrangert et slikt fektestevne i nyere tid. Videre reises det spørsmål om antall deltagere, at konkurransen er fordelt på to helger, om arrangør har nok dommerkompetanse tilgjengelig, om lønnsomhet og nødvendigheten av å formalisere dette til et NM i en gren, der det ikke har vært arrangert formelle NM før. Styret er opptatt av et NM må være av høy kvalitet for å understøtte seriøsiteten i vår idrett.  

Andre mener at det er ingen formelle grunner til å avvise søknaden, at frister for NM var for kårdearrangement, og at det er en unik mulighet for å fremme sabel og florett og vise frem fekting, og at det er nødvendig for å holde entusiasmen i Kristiansand fekteklubb. Videre påpekes det et behov for at det er et NM for å få nok prioritet innad i arrangement, samtidig som arrangør bedyrer at ekspertise fra utlandet vil bli hentet inn. Disse mener at det en må kunne ha tillitt til at arrangør sikrer et høyt nok kvalitet på et formelt arrangement som NM.

Det presiseres at NF styret skal bare ta stilling til om Kristiansand Fekteklubb tildeles et slikt arrangement, og tar ikke stilling til de andre støtteforslagene innbakt i søknaden. NF styret forutsetter at arrangør søker uansett om å arrangere et NM og at søknaden ikke er betinget av å få støtte fra NF, utover de standard bidrag forbundet har; som medaljer, bistand til to dommere og informasjonsformidling. 

Vedtak: Etter en samlet vurdering avvises søknaden om å få arrangere NM for sabel og florett. Vedtak ble fattet av 3 mot 2 stemmer. Styret vil dog legge til at det er positivt til at Kristiansand Fekteklubb arrangerer et fektestevne i forbindelse med dette arrangement eller andre fektestevner.

Protokolltilførsel fra JDM
” JMD mener at flere av grunnene til flertallet (PB, ÅLH, CD) nevnt over for å ikke tildele KFK sabel/florett NM ikke er hjemlet i NM reglementet. Samlet sett viker de ikke som rimelige avslagsgrunner, særlig på bakgrunn av NIFs ønske om å fremme mer aktivitet, idrettsglede og deltagelse i norsk idrett.  Avslaget gir ikke noe positivt for norsk fekting som inkluderer alle klubber.”  

Saksnummer: 9/17 – Klage på vedtak i TK om uttak til EM for junior med påstander om inhabilitet

Styret har fått klage på TKs vedtak ad uttak til EM for junior basert på påstander om inhabilitet oversendt 13. Februar fra Ton Hazes, på vegne av sin sønn Luuk Hazes. 

Styrets mandat
Styret anser seg som rette organ for å motta en klage basert på påstander om inhabilitet. Styret har det overordnede ansvar, og det er både praksis og rimelig at styret vurderer klager på formelle feil i forhold til de generelle lover og regler vi driver forbundet etter. 

Klage fra Ton Hazes er basert på at han mener både sportslig leder som har tilrettelagt for grunnlaget for et EM uttak og to medlemmer i TK som har fektere involvert i uttaket er inhabile. 

Inhabilitet er definert med likelydende tekst i NFs lover og i NIFS lover. Inhabilitetssaker er viktige og vanskelig, og det er klare føringer fra Fektetinget om at de må håndteres riktig. Styret har derimot delegert ansvar for rene sportslige beslutninger til Teknisk Komité. Selv om den sportslige konklusjon kan diskuteres tillegger ansvaret for sportslige beslutning TK. Styret vil av den grunn bare ta stilling til habilitetspørsmålet. 

Vurdering av inhabilitet
Inhabilitet er definert i §10 i NIFs lovnorm for Særforbund:

Inhabilitet er definert ganske presist og relatert til tette bånd mellom den som tilrettelegger grunnlaget og den involverte part, eller særegne tilfeller. Det presiseres at inhabilitet er knyttet til nære bånd som familie, slekt, gift eller samboer eller en ledende stilling i et organisasjonsledd. 

Styret har vurdert nærmere påstandene om inhabilitet mot disse lovdefinerte definisjonene; og konstaterer at:

1) Sportslig leder er ikke i et slikt nært personlig forhold til den involverte part, og har heller ikke en ledende stiling i noe organisasjonsledd med den involverte part. Vi kan ikke se heller at det er særegne forhold av en slik karakter som er definert i lovgivningen i dette tilfelle. Sportslig leder er i samme klubb som involvert part, men har ikke de personlige bånd som definert i lovgivningen som betingelse for inhabilitet. 

2) At leder av TK Stig Herbern og medlem Bård Vonen, er to medlemmer av TK, en komité med 7 medlemmer og at inhabilitetsinnsigelser ikke er reist i denne saken under behandlingen. 

I NIFs definisjon av inhabilitet er den knyttet til tilrettelegging av grunnlaget for en beslutning. Ingen av medlemmene i TK har tilrettelagt grunnlaget. De er utnevnt av styret og fatter beslutninger som et felles organ. 

I lovnormen omtales inhabilitet i styrer og komitéer. Lovgivningen legger vekt på om inhabilitet har vært  reist, og overlater avklaring av dette til organet selv. I dette tilfelle har ikke habilitet vært reist. Styret påpeker også at det er en utbredt praksis i norsk fekting om å ikke reise dette spørsmål i vanlige sportslige beslutninger, da TKs medlemmer er aktive i sine klubber; og de fleste tema kunne vært gjenstand for en habilitetsdiskusjon. Dette forhindrer ikke at TK vurderer habilitet særlig i tilfeller som omtalt i lovnormen som særegne forhold. 


Vedtak: Etter en samlet vurdering er styrets konklusjon følgende: 
Inhabilitet er presist definert i NIFs lovnorm for Særforund, og etter styrets vurdering er ikke sportslig leders tilknytting til den annen part av en slik natur at han er inhabil ifølge denne definisjon. Videre anses ikke TK medlemmer som inhabile i denne saken, da lovgivning påpeker at slike spørsmål behandles av organet selv og inhabilitet ikke ble reist under behandlingen. Etter styrets vurdering er derfor ikke sportslig leder inhabil, og det er heller ikke medlemmer i TK. 

Styret oppfordrer samtidig TKs medlemmer å vurdere habilitetspørsmål generelt og ta særskilt hensyn til saker der spørsmål om inhabilitet kan reises. TK oppfordres også til å begrunne vedtak grundig og føre gode protokoller.


[bookmark: _GoBack]Vedtaket var enstemmig. Judith Molka-Danielsen erklærte seg inhabil i saken. 

